
P R O J E K T L I G J

Nr. _______, datë __________

PËR
DISA NDRYSHIME NË LIGJIN NR.8438, DATË 28.12.1998, “PËR TATIMIN MBI TË ARDHURAT”, TË NDRYSHUAR

Në mbështetje të neneve 78, 83, pika 1, 84, pika 4, dhe 155, të Kushtetutës, me propozimin e Këshillit të Ministrave, Kuvendi i Republikës së Shqipërisë          			

V E N D O S I:

Në ligjin nr.8438, datë 28.12.1998, “Për tatimin mbi të ardhurat”, të ndryshuar, bëhen  ndryshimet e mëposhtme:

                                          Neni 1

Shkronja “gj”, e nenit 8, shfuqizohet.

                                     Neni 2

[bookmark: _GoBack]Në fjalinë e parë, të nenit 8/1, termi “vetjakë” zëvendësohet me “personalë”.

                                              Neni 3

Fjalia e parë, e pikës 11, të nenit 8/1, “Të ardhura të përjashtuara”, ndryshohet, si më poshtë vijon:

 “Kalimi i së drejtës së pronësisë mbi tokën bujqësore nga një fermer i regjistruar te një fermer apo person fizik a juridik që kryen aktivitet bujqësor është i përjashtuar nga tatimi mbi të ardhurat personale.”.

   Neni 4

Pasqyra nr.1, e përmendur në pikën 1, të nenit 9, “Tarifat tatimore”, që i bashkëlidhet ligjit, zëvendësohet me pasqyrën me të njëjtin numër dhe titull, që i bashkëlidhet këtij ligji dhe është pjesë përbërëse e tij.

   Neni 5

Nenet 12, 12/1, 12/2, 12/3, 12/4, 12/5 dhe 12/6 shfuqizohen.



   Neni 6

Në nenin 25, “Rezervat speciale për bankat dhe shoqëritë e sigurimit”, fjalët                 “… por, në çdo rast, pa tejkaluar masën e përcaktuar në rregullat e Bankës së Shqipërisë për këtë qëllim. Shumat e rimarra nga këto rezerva apo provizione i shtohen fitimit të tatueshëm …” shfuqizohen.

Neni 7

Neni 28, “Shkalla tatimore”, ndryshohet, si më poshtë vijon:

“Neni 28
Shkalla tatimore

Tatimi mbi fitimin është 15 për qind nga data 1 janar 2014.”.

Neni 8

Ky ligj hyn në fuqi menjëherë, botohet në “Fletoren zyrtare” dhe i shtrin efektet nga data 1 janar 2014.

